open-index/open-wikipedia-markdown huggingface dataset:
Volyně (Výsluní)

**Volyně** () je malá dedina, časť mesta Výsluní v okrese Chomutov. Nachádza sa asi 4 km na juh od Výsluní. V roku 2009 tu bolo evidovaných 28 adries. V roku 2011 tu trvalo žilo 58 obyvateľov.

Volyně leží v katastrálnom území **Volyně u Výsluní** o rozlohe 7,13 km2.

## História
Najstaršia písomná zmienka pochádza z roku 1352.

V rokoch 1709 a 1710 sa pri dedine ťažil v bani *Petr a Pavel* magnetit a ruda sa odvážala do perštejnských železiarní. Dobývanie ložiska bolo obnovené v období 18241827, kedy tu bolo získané asi 300 ton rudy. Neskorší pokus o ďalšie obnovenie bol neúspešný.

## Obyvateľstvo

## Pamiatky
* Kostol sv. Petra a Pavla
* Prírodná pamiatka Lokalita břízy ojcovské u Volyně
thumb|Volyně - rok 2014

## Referencie


## Iné projekty

## Externé odkazy
* Volyne na webe Zaniklé obce a objekty po roku 1945

## Zdroj

Kategória:Dediny okresu Chomutov
Kategória:Výsluní
Večery

***Večery*** () je román Gerarda Reveho z roku 1947.

Hlavný predstaviteľ, Frits van Egters je mladý muž z čerstvej povojnovej generácie, reprezentujúci mestskú omladinu vzdorujúcu rodičom no neschopnú sa odtrhnúť od ich permanentnej starostlivosti. Je neurotickým a egocentrickým mužom hľadajúcim seba samého, no neochotným si tento fakt priznať.

Kniha nerozpráva plynulý príbeh, nemá štandardný dej s určitým spádom. Čitateľ sa jej prostredníctvom dostáva do desiatich dní Fritsa van Egtersa, rozdelených do desiatich samostatných kapitol.

Sám Reve Večery označil za formu osobnej terapie z momentálnej depresie. Zrejme ani sám neočakával, že z jeho úniku z vlastnej hlavy sa stane renomované dielo a klasika modernej nizozemskej literatúry.

V roku 1989 bol podľa románu natočený film *De Avonden*, ktorý režíroval holandský režisér Rudolf van den Berg.

## Referencie


## Externé odkazy
* Recenzia na webe iLiteratura 

Kategória:Holandské romány
Kategória:Knihy z 1947
Kategória:Sfilmované romány
Spinalonga

**Spinalonga** môže byť:
*polostrov na Kréte, pozri Spinalonga (polostrov)
*ostrov na Kréte a sídlo na tomto ostrove, pozri Spinalonga (ostrov)
*zátoka na Kréte, pozri Spinalonga (zátoka)
*mys Ajos Ioannis
Nymfaion

**Nymfaion** môže byť:
*nymfeum
*častý názov starovekých sídiel, napr.:
**Nymfaion (Krym)
**Nymfaion (Smyrna)
**Nymfaion (Cyprus)
*prístavná zátoka na Peloponéze, pozri Nymfaion (Peloponéz)
*južný výbežok polostrova Athos, pozri Nymfaion (Athos)
*prístav starovekého mesta Lissos (dnes Lezha), pozir Nymfaion (Lissos)
Kazarma

**Kazarma** môže byť:
*v Grécku:
**pevnosť v meste Sitia, pozri Kazarma (pevnosť)
**vrch:
***Kazarma (vrch, Epirus)
***Kazarma (vrch, Thessalia)
**sídlo:
***Kazarma (Sterea Hellada)
***Kazarma (Peloponéz)
*v Kazachstane:
**sídlo a ruiny v Kazachstane v oblasti Almaty, pozri Kazarma (Almaty)
**sídlo, pozri Kazarma (Ongtüstik Qazaqstan)
*v Turkménsku, pozri Kazarma (Turkménsko)
*v Rusku:
**vrch, pozri Gora Kazarma
**názov viacerých sídiel
**názov viacerých vojenských objektov
Branislav Šušolík

**Branislav Šušolík** (* 16. október 1998, Bytča) je slovenský futbalový obranca, ktorý pôsobí vo Fortuna ligovom klube MŠK Žilina.

Svoju premiéru  za MŠK Žilina vo Fortuna lige 2015/2016 absolvoval 25.02.2016 v prvom kole jarnej časti proti MFK Skalica ako 17-ročný.

V sezóne 2016/17 v jarnej časti Fortuna ligy hral za FK Senica ako hostujúci hráč. Momentálne sa zotavuje zo zranenia kolena.

## Kariéra
### Mládežnícky futbal
#### Klub
* 2006/07 - MŠK Žilina U-10
* 2007/08 - MŠK Žilina U-11
* 2008/09 - MŠK Žilina U-12
* 2009/10 - MŠK Žilina U-13
* 2011/12 - MŠK Žilina U-14
* 2012/13 - MŠK Žilina U-15
* 2013/14 - MŠK Žilina U-16
* 2014/15 - MŠK Žilina U-17 + U-19 - "B"

### Seniorský futbal

#### Klub
* 2015/16 -  MŠK Žilina + "B"
* 2016/17 - FK Senica - na hosťovaní
*2017/18 - MŠK Zilina + "B"
*2018/19 - MŠK Žilina

## Reprezentácia
* 2011/12 - regionálny výber SSfZ
* 2012/13 - Slovenská futbalová reprezentácia U-15 
* 2013/14 - Slovenská futbalová reprezentácia U-16 
* 2014/15 - Slovenská futbalová reprezentácia U-17 
* 2015/16 - Slovenská futbalová reprezentácia U-18 
* 2016/17 - Slovenská futbalová reprezentácia U-19 
* 2017/18 - Slovenská futbalová reprezentácia U-20 

## Referencie


* Zoznam hráčov MŠK Žilina
* Transferktmarkt 



## Externé odkazy
* Branislav Šušolík  na stránkach MŠK Žilina
* http://www.mskzilina.sk/articles/detail/12413 
* https://www.futbalsfz.sk/slovensko-20-nominacia-adriana-gulu-na-pripravny-zapas-v-moldavsku-na-zraz-sa-tesime

Kategória:Slovenskí futbalisti
Kategória:Hráči MŠK Žilina
Kategória:Osobnosti z Bytče
Skarnsundbrua

**Skarnsundbrua** je zavesený cestný most premosťujúci úžinu Skarnsundet medzi dedinami Kjerringvik a Vangshylla v nórskom kraji Nord-Trøndelag neďaleko mesta Steinkjer. Je súčasťou cesty *Fylkesvei 755* a je jediným premostením fjordu Trondheimsfjord.

## História a parametre
Prvé dopravné spojenie Kjerringviku a Vangshylly bolo zabezpečené trajektom, ktorý existoval na mieste dnešného mosta od roku 1958. Počiatkom 70. rokov bol trajekt nevyhovujúci a preto bolo v roku 1972 navrhnutá výstavba nového mosta. V roku 1983 bola založená spoločnosť *AS Skarnsundbrua* slúžiaca na financovanie výstavby. Nórska vláda pristúpila k výstavbe mosta v roku 1986 a o dva roky neskôr sa začala jeho výstavba. Ukončená bola v roku 1991 a celkovo stála 200 mil. NOK. 19. decembra 1991 preplával úžinou posledný trajekt s nórskym kráľom Haraldom V. na palube, ktorý v ten deň otvoril aj nový most.

Hlavné pole s dĺžkou rozpätia  sa po dokončení stalo najdlhším svojho druhu na svete, čím o  prekonalo hlavné rozpätie japonského mosta Ikučibaši. Celková dĺžka zaveseného mosta je , šírka mostovky je . Pylóny boli po dokončení s výškou  najvyššími v krajine (v súčasnosti tretie – po mostoch Hardangerbrua a Grenlandsbrua). Výškový rozdiel medzi hladinou úžiny a mostovkou je . 

V roku 1992 získal most ocenenie *[[Betongtavlen]]*. 17. apríla 2008 bol most vyhlásený za nórske kultúrne dedičstvo.

Do 24. mája 2007 bolo na moste vyberané mýto. 

## Galéria

Súbor:Kjerringvik Quay.jpg|Prístav trajektu v Kjerringviku


## Referencie

## Iné projekty

## Externé odkazy
* 
* Skarnsund Bridge v databáze *Bridge-Info.org*

Kategória:Zavesené mosty
Kategória:Architektúra z 1991
Kategória:Cestné mosty v Nórsku
Kallippos z Atén

**Kallippos** (*Kallippos*) bol olympijský víťaz v päťboji v roku 332 pred Kr.

Kallippos z Atén si na 112. olympijských hrách v roku 332 pred Kr. *„vybojoval“* víťazstvo v päťboji. Hellanodikovia ale po súťaži zistili, že páťbojár Kallippos podplatil zápasníkov, proti ktorým mal nastúpiť. Podplácanie na hrách znamenalo porušenie prísahy o čestnom boji a prísne zaň trestali úplatkárov ako aj prijímateľov úplatku.

Na starovekých olympijských hrách sa olympijská prísaha pretekárov konala po obetovaní Diovi, a to pred sochou *Dia Horkia*, *„Pomstiteľa porušených prísah“*. V tejto prísahe sa pretekári zaviazali, že budú súťažiť čestne a rešpektovať všetky nariadené pravidlá. Porušenie prísahy trestalo pretekára vysokou pokutou, ktorú v prípade nedobytnosti muselo zaplatiť domovské mesto.  Previnilci okrem peňažnej pokuty museli v olympijskej Altide postaviť tzv. *pokutové sochy*, ktoré sa mali stať *„večným svedectvom hanby.“* Takýto trest uložili organizátori hier aj Kallippovi, ktorý ich mal za uzmiernenie boha Dia postaviť šesť.

Tieto pokutové sochy si v druhom storočí prezrel cestovateľ a spisovateľ Pausanias, ktorý zaznamenal: *„Hovoria, že po [[Eupólos z Tesálie|Eupólovi]] získal peniazmi Aténčan Kallippos, účastníkov päťboja, svojich súperov v zápase, a že to bola sto dvanásta olympiáda. Keď bola potom na Kallippa a jeho súperov Éliďanmi uvalená pokuta, vyslali Aténčania Hypereida, aby ich poprosil zrušiť pokutu. Keď potom Éliďania tejto prosbe nevyhoveli, išli Aténčania vo svojej spupnosti voči nim tak ďaleko, že im nedajú peniaze, hoci im bol aj zakázaný pristup na olympijské hry, kým ich boh v [[Delfská veštiareň|Delfách]] varoval, že im v žiadnej záležitosti nevydá veštbu dovtedy, kým Éliďanom nezaplatia pokutu. Zaplatili teda a zhotovili Diovi sochy, a to takisto šesť (ako Eupólovi), aj na nich sú nápisy rovnako jednoduché, pokiaľ ide o poéziu, ako na tých, ktoré sa týkajú trestu Eupóla. Obsah nápisov na sochách je taký, že sem boli venované na príkaz veštby boha, ktorý schválil rozhodnutie Éliďanov o účastníkoch päťboja. Nápis na druhej soche rovnako na tretej chváli Éliďanov udeľovať pokuty (oprávnené) pri päťbojoch. Štvrtý napis hlása, že sa preteky v Olympii dajú vybojovať len telesnou zdatnosťou a nie peniazmi. Ak ide o nápisy na piatej a šiestej soche, jeden z nich objasňuje, prečo sem boli sochy venované, šiesty pripomína veštbu, ktorá prišla Aténčanom z Delf. “*
     
## Referencie a bibliografia

 
## Pozri aj
* Zoznam olympijských víťazov staroveku

Kategória:Víťazi starovekých olympijských hier v päťboji
Kategória:Starovekí športovci z Atén
A Girl Like You

„**A Girl Like You**“ je skladba škótskeho speváka-skladateľa Edwyna Collinsa, z jeho tretieho štúdiového albumu *[[Gorgeous George]]* (1994). Skladba obsahuje bubenícku vzorku zo skladby „1-2-3“ od Lena Barryho z roku 1965.

V skladbe zahral bubeník Paul Cook zo skupiny Sex Pistols na vibrafóne.

## Zoznam skladieb

; CD singel
# "A Girl Like You" – 3:59
# "A Girl Like You" (Macramé remix by Youth) – 5:42

; French CD single
# „A Girl Like You“ – 3:59
# „Out of This World“ (Remixé par St-Etienne) – 4:58

; CD maxi
# „A Girl Like You“	
# „Don't Shilly Shally“
# „Something's Brewing“
# „Bring It On Back“

; CD maxi
# „A Girl Like You“		
# „If You Could Love Me“ (acoustic version)		
# „Don't Shilly Shally“ (spotter's 86 demo version)		
# „You're on Your Own“

## Pozície v rebríčkoch

## Referencie

## Zdroj

Kategória:Single z 1995
Kategória:Piesne z 1994
Lokalita břízy ojcovské u Volyně

**Lokalita břízy ojcovské u Volyně** je prírodná pamiatka ev. č. 1003 neďaleko mesta Výsluní v okrese Chomutov. Chránené územie sa rozkladá približne 3 km juhozápadne od Výsluní a 1¼ km juhovýchodne od dediny Volyně. Oblasť spravuje Agentúra ochrany prírody a krajiny ČR.

## Ochrana
Dôvodom ochrany je jedinečná lokalita zriedkavej brezy ojcovskej (*Betula oycoviensis*).

## Referencie


## Pozri aj
* Zoznam chránených území v okrese Chomutov
* Volyně

## Iné projekty

## Externé odkazy
* Na stránke masta Chomutov 
* Krusnohorsky.cz

## Zdroj

Kategória:Chránené územia v okrese Chomutov
Kategória:Prírodný park Údolí Prunéřovského potoka
Kategória:Krušné hory
Kategória:Výsluní
Wikimedia Slovensko

náhľad|Logo používané od 2012 do 2018

**Wikimedia Slovensko** (skrátene **Wikimedia SK**, **WMSK**) je slovenské občianske združenie, založené v roku 2011, zamerané na podporu slobodného obsahu, vzdelávania a kultúry.

Zameriava sa na podporu tvorby a distribúcie obsahu Wikipédie a ďalších projektov Wikimedia Foundation, Inc. (Wikislovník, Wikicitáty, Wikiknihy, Wikizdroje). Zdieľa ciele Wikimedia Foundation (verejnoprospešnej nadácie, založenej podľa predpisov amerického federálneho štátu Florida, prevádzkujúcej Wikipédiu a ďalšie sesterské projekty), je však od nej právne nezávislá.

Wikimedia Slovensko neprevádzkuje a nezodpovedá za Wikipédiu a jej sesterské projekty, ale zastrešuje pre ne informačnú a propagačnú činnosť na Slovensku.

## Predsedovia
* Michal Matúšov (20112018)
* Matej Grochal (od 2019)

## Referencie

## Pozri aj
* Wikipédia:Wikimedia Slovensko

## Iné projekty

## Externé odkazy
* 

Kategória:Wikimedia
Kategória:Občianske združenia na Slovensku
Kategória:Organizácie založené v 2011
Stanislav Chmelík

**Stanislav Chmelík** (* 25. október 1941† 13. február 2016) bol český saxofonista, klarinetista, gitarista, textár a hudobný skladateľ, hudobný redaktor, dlhoročný blízky spolupracovník speváka Karla Zicha (manažér a producent), priateľ a spolupracovník speváčky Jitky Vrbovej, s ktorou pravidelne vystupoval.

Ako externý hudobný redaktor pôsobil v česko-slovenskej rozhlasovej stanici Hviezda (dnes Český rozhlas 1 Radiožurnál). Bol tiež členom predstavenstva vydavateľskej firmy Multisonic a.s.

V marci 1993 sa podrobil úspešnej transplantácii srdca.

## Referencie

*

## Externé odkazy
* Stanislav Chmelík  na stránkach Karla Zicha
* Stanislav Chmelík na stránkach discoqs.com 

Kategória:Českí saxofonisti
Kategória:Českí hudobní skladatelia
Kategória:Hudobní manažéri
Kategória:Osobnosti z Prahy
MBK Lučenec

**MBK Lučenec** bol mužský slovenský basketbalový klub sídliaci v Lučenci. Basketbal v Lučenci má bohatú históriu. Najúspešnejším obdobie bolo (20002007) pod značkou BK E.S.O. Lučenec, kedy klub získal 2 majstrovské tituly, dve víťazstvá v slovenskom pohári a niekoľko ďalších medailí z najvyššej súťaže. Novovytvorený klub BKM Lučenec nie je nasledovateľom MBK.

## Úspechy BK. E.S.O. Lučenec/BKM Lučenec
;Extraliga mužov
* 🥇 (2004, 2006)
* 🥈 (2003, 2022)
* 🥉 (1993, 2002)

;Slovenský pohár
* 🥇 (2004, 2007, 2022)
* finále (1998, 2002, 2008, 2020)

## Umiestnenia
;Extraliga mužov
* 1993: 3. miesto
* 2001/02: 3. miesto
* 2002/03: 2. miesto
* 2003/04: 1. miesto
* 2005/06: 1. miesto
* 2016/17: 7. miesto

## Referencie

## Externé odkazy
* Oficiálna stránka klubu *archive.org*

Kategória:Šport v Lučenci
Kategória:Slovenské basketbalové kluby
Zoznam rektorov Masarykovej univerzity

Toto je **zoznam [[rektor (vysoká škola)|rektorov]] [[Masarykova univerzita|Masarykovej univerzity]]** a obdobie ich pôsobenia.

# Karel Engliš (1919–1920)
# Pavel Ludvík Kučera (1920–1921)
# Bohumil Kužma (1921–1922)
# Václav Vondrák (1922–1923)
# František Weyr (1923–1924)
# Edward Babák (1924–1925)
# Vojtěch Rosický (1925–1926)
# Bohumil Navrátil (1926–1927)
# Jaroslav Kallab (1927–1928)
# Otomar Völker (1928–1929)
# Bohuslav Hostinský (1929–1930)
# Stanislav Souček (1930–1931)
# Bohumil Baxa (1931–1932)
# Rudolf Vanýsek (1932–1933)
# Jan Zavřel (1933–1934)
# Jan Krejčí (1934–1935)
# Dobroslav Krejčí (1935–1936)
# František Berka (1936–1937)
# Josef Podpěra (1937–1938)
# Arne Novák (1938–1939)
# Josef Podpěra (1939–1942)
# Václav Neumann (1945–1947)
# Ladislav Seifert (1947–1948)
# František Trávníček (1948–1959)
# Theodor Martinec (1959–1969)
# Jaromír Vašků (1970–1973)
# Vojtěch Kubáček (1973–1983)
# Bedřich Čerešňák (1983–1990)
# Milan Jelínek (1990–1992)
# Eduard Schmidt (1992–1998)
# Jiří Zlatuška (1998–2004)
#Petr Fiala (2004–2011)
# Mikuláš Bek (2011–2019)
# Martin Bareš (od 2019)
LG G5

náhľad|LG G5

**LG G5** je androidový smartfón, ktorý vyrába kórejská spoločnosť LG Electronics. Predstavený bol 21. februára 2016 počas Mobile World Congress a je to nasledovník modelu LG G4 z roku 2015. Od svojich predchodcov sa líši hliníkovým telom a dôrazom na modularitu. Spodná časť obsahujúca batériu sa dá odstrániť a nahradiť alternatívnymi modulmi, ktoré poskytujú ďalšie funkcie, ako napríklad rukoväť kamery alebo hudobný modul.

Je dostupný v striebornej, zlatej, grafitovej a ružovej farbe. Na spodnej strane sa nachádza konektor USB-C.

Obsahuje systém na čipe Qualcomm Snapdragon 820 doplnený 4 GB RAM a 32 GB vnútorného úložiska rozšíriteľného micro SD kartou. Displej má uhlopriečku 5,3 palca s rozlíšením 1440p typu IPS, ktorý disponuje funkciou always-on, ktorá permanentne zobrazuje čas a upozornenia aplikácií počas pohotovostného režimu. Má 2 zadné kamery, 16-megapixelovú primárnu a tiež 8-megapixelovú 135-stupňovú širokouhlú.

Je vybavený operačným systémom Android 6.0 "Marshmallow" a kapacita batérie je 2800 mAh.

## Zdroj

Kategória:Mobilné telefóny LG
Gjemnessundbrua

**Gjemnessundbrua** je visutý cestný most premosťujúci úžinu Gjemnessundet pri dedine Gjemnes v nórskom kraji Møre og Romsdal. Je jedným z dvoch mostov, ktoré spájajú ostrov Bergsøya s pevninou (druhým je pontónový Bergsøysundbrua).

Gjemnessundbrua bol postavený ako súčasť dopravného projektu *Krifast* spájajúceho mesto Kristiansund s nórskou pevninou a dokončený bol v roku 1992. S celkovou dĺžkou  sa po dokončení stal najdlhším  visutým mostom v krajine a bol ním do roku 2013, kedy bol dokončený most Hardangerbrua. Celkovo má most 21 rozpätí, hlavné má dĺžku . Mostovka sa v najvyššom bode nachádza  nad hladinou úžiny. Výška pylónov je . 

Most je často opravovaný kvôli poškodeniam železobetónu morskou vodou. Je taktiež častým útočiskom morských vtákov, ktorých hnoj obsahuje amoniak a soli poškodzujúce betónovú konštrukciu mosta. Aby bolo zabránené poškodzovaniu mostnej konštrukcie, niektoré časti sú pokryté elastickou membránou, ktorá chráni betón pred hnojom.


Súbor:Gjemnessundbrua-under-HH.JPG|Kolónia čajky trojprstej pod mostom


## Referencie

## Externé odkazy
* 

Kategória:Visuté mosty
Kategória:Architektúra z 1992
Kategória:Cestné mosty v Nórsku
LG K8

**LG K8** je androidový smartfón, ktorý vyrába spoločnosť LG Electronics. Predstavený bol vo februári 2016. 

Obsahuje IPS kapacitný LCD displej s uhlopriečkou 5,0 palcov s rozlíšením 1280x720 s bodovou hustotou 294 ppi. 

Používa systém na čipe Mediatek MT6735 s procesorom Quad-core 1.3 GHz Cortex-A53 a GPU Mali-T720. Kapacita pamäte je 1,5 GB a veľkosť vnútorného úložiska 8 GB, pričom je rozšíriteľné microSD kartou. Primárna kamera má rozlíšenie 8 MP s LED bleskom, sekundárna má rozlíšenie 5 MP. 

Používa operačný systém Android 6.0 Marshmallow a kapacita batérie je 2125 mAh.

## Zdroj
* Parametre na stránke gsmarena

Kategória:Mobilné telefóny LG
Podmilesy (prírodná pamiatka)

[thumb|[Podmileský potok na dne zaniknutého rybníka v severnej časti územia]]
**Podmilesy** sú prírodná pamiatka evidenčné číslo 5896 v údolí Podmileského potoka asi jeden kilometer východne od Domašína v okrese Chomutov. Chránené územie s rozlohou 51,66 ha bolo vyhlásené 1.novembra 2013. Dôvodom jeho zriadenia je ochrana vlhkomilných vysokobylinných lemových spoločenstiev a zmiešaných jaseňovo-jelšových lužných lesov s populáciami vstavačovca bazového a ponikleca lúčneho českého.

## Referencie


## Pozri aj
* Zoznam chránených území v okrese Chomutov
* Podmileský potok

## Iné projekty

## Externé odkazy
* Na stránke geology.cz
* Plán starostlivosti o PP Podmilesy na roky 2012 - 2021 (pdf) 

## Zdroj

Kategória:Chránené územia v okrese Chomutov
Kategória:Domašín (okres Chomutov)
Kategória:Lesy v Česku
Kategória:Lužné lesy v Česku
Kategória:Krušné hory
Kategória:Územia európskeho významu v Česku
Borievka čínska

**Borievka čínska** (*Juniperus chinensis*) je kríkovitá až stromovitá ihličnatá drevina z čeľade cyprusovitých.

## Pôvod
Borievka čínska pôvodné pochádza z juhovýchodnej Ázie, rastie v Číne, Mongolsku, Japonsku, Kórei a na juhovýchode Ruska.

## Opis
Borievka čínska je vždyzelená drevina, ker alebo malý strom, podľa podmienok býva 1 –  vysoká. Máva dva druhy ihličia. Juvenilné ihličie je ihlicovité, spojené v trojčetných praslenov 5 –  dlhé, a dospelé guľaté ihličie 1,5 –  dlhé. Aj dospelé dreviny mávajú juvenilné ihličie. Borievka čínska, je často dvojdomá rastlina, teda jedinec má kvety buď samčie a samičie, ale niektoré rastliny môžu tvoriť kvety oboch pohlaví. Rastliny sú opeľovanie vetrom. Samčie kvetenstvo je žlté, zatiaľ čo samičie zelenofialové. Plodom je modrá okrúhla, čučoriedke podobná suchá, čierno-modrá bobulovitá šiška (semeno v dužinatom obale), zrejúce 18 mesiacov. Má priemer 2 – . Kvitne v apríli až máji.

## Pestovanie
Borievka čínska vyžaduje slnečné alebo svetlé stanovište, zatienené časti dreviny hynú. Pomerne dobre znáša sucho a chudobnú pôdu, ale preferuje vlhké priepustné, mierne kyslé živné pôdy. Množenie je možné semenami, ale používané je aj pomocou odrezkov. Stĺpovité kultivary je vhodné na zimu zväzovať, kvôli snehu, alebo sneh striasať. Borievky sa často pod váhou námrazy alebo pokrývky snehu lámu alebo rozklesávaju.

Je pestované mnoho kultivarov a krížencov, borievky čínskej.

## Choroby a škodcovia
Borievka čínska býva často napádaná hrdzou hruškovou.

## Galéria

Jun_chin_shoot.jpg|Vetvička s dvoma druhmi ihličia.
JuniperusChinensis.jpg|Starší voľne rastúci exemplár.


## Referencie

## Zdroj

Kategória:Okrasné dreviny
Čínska
Kategória:Kry
Kategória:Ihličnaté stromy
Lekárska fakulta Masarykovej univerzity

**Lekárska fakulta Masarykovej univerzity** je jednou z deviatich fakúlt Masarykovej univerzity, ktorá sa špecializuje na výučbu lekárov, dentistov, zdravotníckych špecializácií a vedecko-výskumnú prácu. Vznikla v roku 1919 a patrí medzi štyri najstaršie fakulty univerzity.

Od svojho založenia sídlila na Komenského námestí v centre Brna. Od septembra 2010 sídli v Univerzitnom kampuse v Brne-Bohuniciach spolu s prírodovedeckou fakultou, fakultou športových štúdií a početnými vedeckými inštitúciami v rámci centra vedeckej excelentnosti CEITEC. Lekárska fakulta využíva tiež priestory Fakultnej nemocnice Brno v kampuse, Fakultnej nemocnice u sv. Anny v Brne v centre mesta a Masarykovho onkologického ústavu na Žlutém kopci. 

## Štúdium
Lekárska fakulta ponúka dva magisterské študijné programy lekárstvo a stomatológiu. Od roku 2005 sú ponúkané aj bakalárske študijné programy.

* Magisterský program
**  *Všeobecné lekárstvo* (6 rokov) 
** *Zubné lekárstvo* (5 rokov)
* Bakalársky program *Špecializácia v zdravotníctve* s obormi:
** *Fyzioterapia*
** *Nutričný terapeut*
** *Optika a optometria*
** *Ortoptika* 
** *Rádiologický asistent* 
** *Zdravotný laborant* 
** *Zdravotnícky záchranár*
* Bakalársky program *Ošetrovateľstvo* s oborom *Všeobecná sestra* v prezenčnej aj kombinovanej forme štúdia.
* Bakalársky program *Pôrodná asistentka* s oborom *Pôrodná asistentka* tiež v prezenčnej aj kombinovanej forme štúdia.

V špecializáciách je možné pokračovať v nadväzujúcom magisterskom štúdiu a doktorskom štúdiu obecne. 

### Štatistiky
V súčasnosti je jednou z desiatich lekárskych fakúlt na území Česka. V roku 2015 bolo na magisterské študijné programy prijatých 743 z 4&nbsp;627 uchádzačov.  
Na bakalárske študijné programy bolo ten istý rok prijatých 582 z 3&nbsp;050 uchádzačov. 

## Referencie


## Externé odkazy
* Oficiálna stránka


Kategória:Masarykova univerzita
Kategória:Lekárske fakulty
Kategória:Brno-Bohunice
Podmileský potok

**Podmileský potok** je potok v okrese Chomutov v Úsťanskom kraji v Česku. Je dlhý 8,85 km.

## Poloha
Pramení v Krušných horách v katastrálnom území Podmilesy, ktoré spadá pod obec Domašín. Prameň sa nachádza vo výške  Asi jeden kilometer juhozápadne od vlakovej zastávky Rusová a asi 600 m juhovýchodne od bezmennej kóty s nadmorskou výškou .

Steká po úbočí Krušných hôr krajinou, v ktorej sa striedajú pastviny a lesy a až v poslednej tretine dĺžky preteká Ciboušovom a Kláštercom nad Ohří, kde sa zľava vlieva do Ohře v nadmorskej výške  pred železničným mostom trati Chomutov-Cheb. Najväčším prítokom Podmileského potoka je Hradišťský a Klášterecký potok. Na hornej časti toku stávala dedina Podmilesy, ktorá zanikla v roku 1967 vysídlením. V údolí potoka sa medzi Domašínom a Louchovom nachádza prírodná pamiatka Podmilesy.

Priemerný prietok Podmileského potoka pri ústi do Ohře je 0,15 m³/s. Plocha povodia meria 27,62 km² a nachádza sa v ňom 25 vodných plôch s celkovou rozlohou 2 ha. Hustota riečnej siete povodia je 1,23 km/km². Správcom toku je štátny podnik Povodí Ohře.

Stupne povodňovej aktivity na hlásnom profile v Klášterci nad Ohří na riečnom kilometri 0,77:

* 1. SPA - vodný stav: 60 cm (prietok 8 m³/s)
* 2. SPA - vodný stav: 90 cm (prietok 15 m³/s)
* 3. SPA - vodný stav: 110 cm (prietok 20 m³/s)

## Referencie


## Pozri aj
* Podkrušnohorský privádzač

## Iné projekty

## Externé odkazy
* 

## Zdroj

Kategória:Potoky v Česku
Kategória:Domašín (okres Chomutov)
Kategória:Klášterec nad Ohří
Kategória:Povodie Ohře
Eupólos z Tesálie

**Eupólos** (*Eupólos*) bol olympijský víťaz v boxe v roku 388 pred Kr.

Eupólos z Tesálie si na 98. olympijských hrách v roku 388 pred Kr. *„vybojoval“* víťazstvo v boxe. Hellanodikovia ale po súťaži zistili, že Eupólos podplatil súperov, proti ktorým mal nastúpiť. Podplácanie na hrách znamenalo porušenie prísahy o čestnom boji a prísne zaň trestali úplatkárov ako aj prijímateľov úplatku.

Na starovekých olympijských hrách sa olympijská prísaha pretekárov konala po obetovaní Diovi, a to pred sochou *Dia Horkia*, *„Pomstiteľa porušených prísah“*. V tejto prísahe sa pretekári zaviazali, že budú súťažiť čestne a rešpektovať všetky nariadené pravidlá. Porušenie prísahy trestalo pretekára vysokou pokutou, ktorú v prípade nedobytnosti muselo zaplatiť domovské mesto.  Previnilci okrem peňažnej pokuty museli v olympijskej Altide postaviť tzv. *pokutové sochy*, ktoré sa mali stať *„večným svedectvom hanby.“* Takýto trest uložili organizátori hier aj Eupólovi, ktorý ich mal za uzmiernenie boha Dia postaviť šesť.

Tieto pokutové sochy si v druhom storočí prezrel cestovateľ a spisovateľ Pausanias, ktorý zaznamenal: *„Prvých šesť bolo vztýčených za deväťdesiatej ôsmej olympiády. Tesálčan Eupólos totiž podplatil (pästných) zápasníkov Arkáďana Agétora a kyzického Prytania, s nimi tiež i [[Formión z Halikarnasu|Formióna]] rodom z Halikarnasu, víťaza predchádzacúcich olympijských hier. To bol údajne prvý podvod pästných zápasníkov a prvý bol od Éliďanov pokutovaný peniazmi Eupólos a tí, ktorí prijali od Eupóla dary. Dve zo sôch sú dielom sikyónskeho [[Kleón (sochár)|Kleóna]]. Kto zhotovil tie ďalšie štyri, neviem. Na všetkých ostatných sú napísané verše s výnimkou tretej a štvrtej z nich. Prvý z veršov jasne hovorí, že olympijské víťazstvo sa dá dosiahnuť nie peniazmi, ale rýchlymi nohami a telesnou zdatnosťou. Nápis na druhej soche vyhlasuje, že táto socha stojí z úcty k bohu, pre zbožnosť Éliďanov a pre postrach nepoctivým pästným zápasníkom. Potom je tu piata a šiesta, na tej prvej je v obsahu vzdávaná chvála predovšetkým Éliďanom, obzvlášť preto, že stanovili pästným zápasníkom pokuty, a na zostávajúcej je napísané, že sochy sú tu pre poučenie všetkým Grékom, aby nikto nekupoval olympijské víťazstvo za peniaze.“*
     
## Referencie a bibliografia

 
## Pozri aj
* Zoznam olympijských víťazov staroveku

Kategória:Víťazi starovekých olympijských hier v boxe
Juhoslovanská ľudová armáda

náhľad|Emblém JLA
**Juhoslovanská ľudová armáda** ( *Југословенска народна армија*,  *Jugoslavenska narodna armija*,  *Jugoslovanska ljudska armada*,  *Jугословенската народна армија*) bola hlavnou ozbrojenou zložkou Federatívnej ľudovej republiky Juhoslávie v rokoch 1945 až 1963 a Socialistickej federatívnej republiky Juhoslávie v rokoch 1963 až 1992. Z 80% bola tvorená srbskými dôstojníkmi.

## Vznik a vývoj
V roku 1945 boli vtedajšie jednotky juhoslovanských partizánov, bojujúcich proti fašizmu boli premenované na juhoslovanskú armádu (srbochor. Jugoslovenska Armija), v roku 1951 potom bola pridaná aj časť názvu *ľudová*. 

Za vlády prezidenta Josipa Broza Tita bolo v rámci politiky *bratstva a jednoty* v roku 1974 zakotvené v ústave rovnaké právo všetkých národov štátu pre vstup do armády. Pomer medzi ich príslušníkmi zodpovedal národnostnému rozloženiu v krajine. Do roku 1991 však už bola evidentne táto rovnosť porušená; najviac boli vo vrchnom velení zastúpení Srbi, na rozdiel od ostatných národov, ktorí zastávali väčšinou nižšie hodnosti. Vedenie armády podliehalo Predsedníctvu SFRJ, presnejšie predsedovi predsedníctva. Na prelome 80. a 90. rokov tak často dochádzalo k ostrým výmenám názorov. Napríklad Vojna v Slovinsku, ktorá trvala 10 dní a skončila medzinárodnou diplomatickou intervenciou sa odohrala plne v réžii vtedajšieho vedenia štátu bez ohľadu na srbské stanovisko, ktoré požadovalo mier a ktoré malo vo svojej dobe veľkú váhu. Naopak, v prípade konfliktu v Chorvátsku došlo k najkomplikovanejšie situácie; predsedu grémia Stjepan Mesić, ktorý bol zhodou okolností Chorvát, prestala armáda rešpektovať úplne a juhoslovanský štát tak prestal fungovať v aj tých najvyšších funkciách.

Počas rozpadu štátu v rokoch 1990 až 1992 sa JĽA zmobilizovala a pokúšala sa obhajovať ústavou zakotvenú celistvosť a jednotnosť krajiny. Ako sa ale oddeľovali jednotlivé republiky tak sa z nej stávala ale rýdzo srbská vojenská sila. Po roku 1992 sa ideály Juhoslávie rozplynuli a zvyšok armády ochudobnený o sily odtrhnutých republík a ťažko zničený vojnou sa stal obrannú silou iba pre Srbsko a  Čiernu Horu a miesto problematiky spoločného štátu sa dostal do popredia spor o Kosovo. Počas vojny v Bosne a Hercegovine síce nezasiahla JNA priamo, ale Kvalitnávojenská technika však bola odovzdaná do vznikajúcej Armády Republiky srbskej, čo obrátilo pomer síl a zatlačilo Chorvátov a Moslimov v prvých fázach bojov do defenzívy.

## Hodnosti

* Razvodnik
* Desetar
* Mladý vodnik
* Vodnik
* Vodnik 1. klase
* Starobou vodnik
* Starobou vodnik 1. klase
* Zástavníka
* Zástavníka 1. klase
* Potporučnik
* Poručník
* Kapetan
* Kapetan 1. klase
* Major
* Potpukovnik
* Pukovnik
* General-major
* General-potpukovnik
* General-pukovnik
* General Armia
* Maršal (prvým a posledným maršalom JNA bol iba prezident Josip Broz Tito)

## Referencie

*

## Pozri aj
* Občianska vojna v Juhoslávii
* Teritoriálna obrana

## Iné projekty

## Externé odkazy
* Informácie na stránkach vojska.net 

Kategória:Dejiny Juhoslávie
Ciboušov

**Ciboušov** () je malá dedina, časť mesta Klášterec nad Ohří v okrese Chomutov. Nachádza sa asi 2,5 km na severovýchod od Klášterca nad Ohří. V roku 2009 tu bolo evidovaných 22 adries.

Ciboušov leží v katastrálnom území Miřetice u Klášterce nad Ohří o výmere 5,78 km2.

## Názov
Pôvodný názov dediny odvodený od osobného mena bol *Chcěbuz* vo význame Ch(o)cebudov dvor. Tvar Ciboušov je výsledkom zložitejšej jazykovej premeny cez nemčinu späť do češtiny. V historických listinách sa meno objavuje napríklad v tvaroch: Czibusz (1432), Czybussy (1441), Czibussow (1481), Czybusß (1542), Cuebesch (1557), Cziwisch (1566), Ziebisch (1644), Cztiewisß (1654), Zibisch (1787), Ziebisch a Tschiebisch (1846), Cibaušow (1848) a Ciboušov (1854).

## História
Prvá písomná zmienka o dedine pochádza z roku 1432.

Od polovice 18. storočia prichádzali do okolia talianski prospektori, ktorí tu vyhľadávali jaspisy a ametysty. Získané polodrahokamy posielali do Talianska, kde sa využívali na tvorbu mozaík.

## Obyvateľstvo

## Referencie


## Iné projekty

## Externé odkazy
* Na stránke Kurzy.cz
* Peníze.cz

## Zdroj

Kategória:Dediny okresu Chomutov
Kategória:Klášterec nad Ohří
Ólafur Arnalds

**Ólafur Arnalds** (* 3. november 1986, Mosfellsbær, Island) je multiinštrumentalista a producent pochádzajúci z mesta Mosfellsbær neďaleko Reykjavíku na Islande. Vo svojej hudbe spája sláčikové nástroje a klavír, spoločne s elektronickou a beatovou hudbou, z ktorých vytvára zmes ambientnej, elektronickej a popovej hudby. Pôvodne bol bubeník hardcorepunkových a metalových kapiel Fighting Shit a Celestine. Je držiteľom ceny BAFTA za hudbu k britskému televíznemu seriálu – Broadchurch.

V roku 2009 sformoval elektronický techno projekt *Kiasmos*, spoločne s Janusom Rasmussenom z islandské skupiny Bloodgroup. Na jeseň roku 2014 im vyšiel rovnomenný debutový album.

## Diskografia
**Štúdiové albumy:**
* Eulogy for Evolution (2007)
*...And They Have Escaped the Weight of Darkness (2010)
* For Now I Am Winter (2013)
**EP:**
* Variations of Static (2008)
* Found Songs (2009)
* Dyad 1909 (2009)
* 65/Milo (ako Kiasmos s Janusem Rasmussen a Rival Consoles) (2009)
* Living Room Songs (2011)
* Stare (s Nilsem Frahmem) (2012)
* Two Songs For Dance (2012)
* Thrown (ako Kiasmos with Januse Rasmussen) (2012)
* Broadchurch (2013)
**Filmová hudba:**
* Blinky TM (2010)
* Jitters (2010)
* Another Happy Day (2011)
* The Hunger Games (2012)
* Broadchurch (2013)
* Gimme Shelter (2014)
* Vonarstræti/Life in a Fishbowl (2014)

## Externé odkazy
* Oficiálna stránka

## Zdroj

Kategória:Islandskí hudobníci
Nórske národné bandyhokejové družstvo žien

**Nórske národné bandyhokejové družstvo žien** je národné družstvo žien, ktoré reprezentuje Nórsko v medzinárodných bandyhokejových súťažiach a priateľských zápasoch. Funguje pod záštitou *Norges Bandyforbund*. Prvý medzinárodný zápas absolvovalo v roku 1980, keď sa na štvorčlennom turnaji v halovom bandyhokeji stretlo so susedným Švédskom a prehralo . V ďalších dvoch zápasoch turnaja prehralo s  a vyhralo nad Holandskom.

Družstvo sa zúčastnilo všetkých turnajov majstrovstiev sveta. Na štyroch z nich, v rokoch 2006, 2007, 2010 a 2016, získalo bronzové medaily. Jeho tradičným súperom v súbojoch o bronz je družstvo .

## Výsledky
náhľad|Nórske družstvo na MS 2006
;Majstrovstvá sveta

náhľad|Nórsko v zápase s  na MS 2004

## Referencie

## Pozri aj
* Nórske národné bandyhokejové družstvo mužov

## Externé odkazy
* Oficiálna stránka Norges Bandyforbund 

Kategória:Národné bandyhokejové družstvá
Bandyhokej
Národné
Dalsfjordbrua

**Dalsfjordbrua** je visutý cestný most premosťujúci fjord Dalsfjorden v blízkosti dediny Dale medzi obcami Askvoll a Fjaler v nórskom kraji Sogn og Fjordane.

Most bol postavený ako súčasť projektu *Dalsfjordsambandet*, ktorý zabezpečil dopravné spojenie Askvollu a Fjaleru. Spojenie týchto dvoch obcí bolo pôvodne navrhnuté v 60. rokoch a jeho výstavba sa začala v roku 1975 pri prístave v Eikenes na severnej strane fjordu, ale po 4 rokoch stavby, kedy boli dokončené len štyri kilometre cesty a jeden z tunelov, boli práce zastavené a obnovené až v roku 2010.

Výstavba mosta bola začatá v septembri 2010 a otvorený bol 14. decembra 2013. Most vchádza z oboch strán do tunelov; na západnej strane vchádza do tunela Ottersteintunnelen a na východnej do tunela Nishammartunnelen. Celková dĺžka mosta je , dĺžka hlavného rozpätia je  a šírka mosta je . Výška pylónov je . 

Finančné náklady na celý projekt činili 1,1 mld. NOK.

## Referencie

## Zdroj

Kategória:Architektúra z 2013
Kategória:Cestné mosty v Nórsku
Kategória:Visuté mosty
Rašovické skály

**Rašovické skály** sú prírodná pamiatka ev. č. 1541 juhovýchodne od mesta Klášterec nad Ohří v okrese Chomutov.

Rašovické skály sú súčasťou rozsiahleho čadičového hrebeňa Nedíl (). Svahy a trávnaté plochy sú porastené teplomilnou vegetáciou, nachádza sa tu rad chránených druhov rastlín. Oblasť spravuje Agentúra ochrany prírody a krajiny ČR.

## Ochrana
Dôvodom ochrany je zachovanie teplomilných spoločenstiev na čadičovom podklade.

## Referencie


## Pozri aj
* Zoznam chránených území v okrese Chomutov

## Iné projekty

## Externé odkazy
* Geologické lokality cz
* Na stránke krusnohorsky.cz

## Zdroj

Kategória:Chránené územia v okrese Chomutov
Kategória:Skalné útvary v Česku
Kategória:Doupovské hory
Kategória:Klášterec nad Ohří
Kategória:Územia európskeho významu v Česku
Hexán

**Hexán** je uhľovodík s chemickým vzorcom C6H14. Predpona "hex" odkazuje na šesť uhlíkov, zatiaľ čo "án" naznačuje, že uhlíky sú spojené jednoduchými väzbami (t. j. Hexán patrí medzi alkány). Izoméry hexánu sú prevažne nereaktívne, a sú často používané ako inertné rozpúšťadlo v organických reakciách, pretože sú veľmi nepolárne. Sú tiež súčasťou benzínu a lepidiel používané pre obuv, kožené výrobky a na strešné krytiny. V laboratóriách sa hexán používa na extrakciu oleja a mazív z vody a pôdy pred stanovením gravimetrickej analýzy alebo plynovej chromatografii.

## Izoméry
Hexán má päť izomérov:

* *N*-hexán, CH3CH2CH2CH2CH2CH3, je priamy reťazec šiestich atómov uhlíka.
* 2-metylpentán (izohexán), CH3CH (CH3) CH2CH2CH3, je reťazec piatich atómov uhlíka s jednou metylovou skupinou na druhej pozícii.
* 3-metylpentán CH3CH2CH (CH3) CH2CH3, je reťazec piatich atómov uhlíka s jednou metylovou skupinou na tretej pozícii.
* 2,2-dimetylbután (neohexán), CH3C (CH3)2CH2CH3, je reťazec štyroch atómov uhlíka s dvoma metylovými skupinami na druhej pozícii.
* 2,3-dimetylbután, CH3CH (CH3) CH (CH3) CH3, je reťazec štyroch atómov uhlíka s jednou metylovou skupinou na druhej a tretej pozícii.

## Výroba
Hexán sa vyrába rafináciou ropy. Presné zloženie frakcie závisí predovšetkým na zdroji ropy (surová alebo reformovaná) a obmedzenia na rafináciu.

## Toxicita
Toxicita hexánu je relatívne nízka, aj keď ide o mierne anestetikum. Vdychovanie vysokých koncentrácií spôsobuje najprv miernu eufóriu, následne ospalosť s bolesťou hlavy a nevoľnosť.

Na jar 2010 bolo v čínskej továrni, kde sa vyrábajú prístroje Apple iPhone, postihnutých mnoho pracovníkov chronickou otravou *N*-hexánom. Prejavovala sa u nich únava, slabosť, závraty a bolesti hlavy a končatín. Najmenej 62 z nich muselo vyhľadať lekársku starostlivosť, niektorí boli dlhšiu dobu hospitalizovaní.

## Referencie

## Zdroj

Kategória:Alkány
Kategória:Uhľovodíkové rozpúšťadlá
Kategória:Anestetiká
Neolaidas z Fenea

**Neolaidas** (*Neolaidas*) bol olympijský víťaz v boxe dorastencov v roku 392 pred Kr.

Neolaidas, syn Proxena z arkádskeho Fenea, zvíťazil na 97. olympijských hrách v boxe dorastencov. Box dorastencov (pygmé) zaradili do olympijského programu na 41. hrách v roku 616 pred Kr. a prvým víťazom tejto disciplíny bol Filótas zo Sybaridy.

Socha olympijského víťaza Neolaida stála kedysi v olympijskej Altide. Ešte v druhom storočí ju videl cestovateľ Pausanias, ktorý uvádza, že bola umiestnená pri chráme bohyne Héry. Jej autorom bol sochársky majster Alypos zo Sikyónu. 
  
## Referencie a bibliografia

 
## Pozri aj
* Zoznam olympijských víťazov staroveku

Kategória:Víťazi starovekých olympijských hier v boxe
Formión z Halikarnasu

**Formión** (*Formión*) bol olympijský víťaz v boxe v roku 392 pred Kr.

Formión z Halikarnasu bol na 97. olympijských hrách korunovaný olivovým vencom za víťazstvo v boxe. Box pygmé) zaradili do olympijského programu na 23. hrách v roku 688 pred Kr. a prvým víťazom tejto disciplíny bol Onomastos zo Smyrny.

Na nasledujúcich olympijských hrách v roku 388 pred Kr. hellanodikovia Formióna spolu s ďalšími dvoma boxermi usvedčeli z prijatia úplatku od súčasného olympijského víťaza Eupóla, aby zápas vzdali. Podplácanie na hrách znamenalo porušenie prísahy o čestnom boji a prísne zaň trestali úplatkárov ako aj prijímateľov úplatku. 
  
## Referencie a bibliografia

 
## Pozri aj
* Zoznam olympijských víťazov staroveku

Kategória:Víťazi starovekých olympijských hier v boxe
Heptán

náhľad|ADR tabuľka
**Heptán** (C7H16, presnejšie ***n-heptán***) je za bežných podmienok kvapalným uhľovodíkom zo skupiny alkánov. S jeho pomocou je definovaná stupnica ktorá určuje oktánové číslo paliva do spaľovacích motorov.

## Izoméry a enantioméry
Existuje deväť izomérov heptánu, prípadne jedenásť počítajúc v to aj enantioméry chirálnych zlúčenín:
* Heptán (*n*-heptán), CH3CH2CH2CH2CH2CH2CH3 je priamy reťazec siedmich atómov uhlíka
* 2-metylhexán (Izoheptán), CH3CH(CH3)CH2CH2CH2CH3: je priamy reťazec šiestich atómov uhlíka, s jednou metylovou skupinou na druhej pozícii
* 3-metylhexán, CH3CH2C*H(CH3)CH2CH2CH3 (chirálny): je priamy reťazec šiestich atómov uhlíka, s jednou metylovou skupinou na tretej pozícii
* 2,2-dimetylpentán (Neoheptán), CH3C(CH3)2CH2CH2CH3: je priamy reťazec piatich atómov uhlíka, s dvoma metylovými skupinami na druhej pozícii
* 2,3-dimetylpentán, CH3CH(CH3)C*H(CH3)CH2CH3 (chirálny): je priamy reťazec piatich atómov uhlíka, s jednou metylovou skupinou na druhej a tretej pozícii
* 2,4-dimetylpentán, CH3CH(CH3)CH2CH(CH3)CH3: je priamy reťazec piatich atómov uhlíka, s jednou metylovou skupinou na druhej a štvrtej pozícii
* 3,3-dimetylpentán, CH3CH2C(CH3)2CH2CH3: je priamy reťazec piatich atómov uhlíka, s dvoma metylovými skupinami na druhej pozícii
* 3-etylpentán, CH3CH2CH(CH2CH3)CH2CH3: je priamy reťazec piatich atómov uhlíka, s jednou etylovou skupinou na tretej pozícii
* 2,2,3-trimetylbután, CH3C(CH3)2CH(CH3)CH3: je priamy reťazec štyroch atómov uhlíka s dvoma metylovými skupinami na druhej a s jednou na tretej pozícii

## Výskyt v prírode
Heptán sa prirodzene vyskytuje v živici stromov ako jedno z rozpúšťadiel. Veľmi vysoký obsah heptánu v živici má napr. borovica Jeffreyova z ktorej bol v minulosti izolovaný pre stanovovanie oktánového čísla. Malé množstvo heptánu sa vyskytuje napr. v silici lipy malolistej.

## Zdroj

Kategória:Alkány
Univerzita Jana Evangelisty Purkyně

**Univerzita Jana Evangelisty Purkyně** môže byť:
* názov terajšej Masarykovej univerzity v rokoch 1960 – 1991, pozri Masarykova univerzita
* od roku 1991 Univerzita Jana Evangelisty Purkyně v Ústí nad Labem
Windows XP Tablet PC Edition

**Windows XP Tablet PC Edition** je operačný systém určený pre špeciálne navrhnuté notebooky/prenosné počítače. Windows XP Tablet PC Edition je kompatibilná s perom, podporujúca ručne písané poznámky a portrétne orientované obrazovky. S výnimkou MSDN a multilicenčných predplatiteľov, Windows XP Tablet Edition sa nedá zakúpiť samostatne.

Tablet PC Edition je podmnožinou Windows XP Professional, funkčnosť tabletu na rozdiel od počítača spočíva v tom, že je určený na prenosné používanie, obsahuje alternatívne zadávanie textu (Tablet PC Vstupný panel) a základnú podporu ovládačov pre tablet PC. Požiadavky na inštaláciu Tablet PC Edition sú: digitizér tabletu alebo dotykový prístroj a ovládacie hardware tlačidlá vrátane tlačidlových Ctrl-Alt-Delete skratiek, rolovacie tlačidlá a aspoň jedno tlačidlo ktoré je užívateľsky konfigurovateľné.

Patria sem aj tieto verzie:
* Windows XP Tablet PC Edition – Pôvodná verzia vydaná v novembri 2002
* Windows XP Tablet PC Edition 2005 – Tablet PC verzia uvoľnená v auguste 2004 (kódové označenie Lonestar) ako súčasť systému Windows XP Service Pack 2 vydanie 2005 je k dispozícii ako upgrade service packu, alebo ako nová verzia OEM. Táto verzia priniesla zlepšené rozpoznávanie rukopisu a zlepšil sa vstupný panel, čo umožňuje použitie v takmer každej aplikácii.

## Dodávaný softvér

Windows XP Tablet PC Edition je založený na Windows XP Professional a zahŕňa všetky funkcie softvéru dodávaného v ňom. Okrem toho obsahuje niektoré z nasledujúcich komponentov:
* Tablet PC Vstupný panel
* Windows Journal
* Sticky Notes
* Inkball
* Téma Energy Blue

Nasledujúce stiahnuteľné balíčky vydané spoločnosťou Microsoft pridajú ďalšie funkcie:
* Microsoft Experience Pack
** Ink Art
** Ink Crossword
** Ink Desktop
** Media Transfer
** Snipping Tool 2.0
* Education Pack
** Ink Flash Cards
** Equation Writer
** GoBinder Lite
** Hexic Deluxe

Kategória:Operačné systémy pre mobilné zariadenia
Kategória:Microsoft Windows
Zoznam vysokých škôl v Česku

Toto je **zoznam vysokých škôl v Česku** podľa príloh zákona o vysokých školách.

## Verejné vysoké školy
* Karlova univerzita
* Univerzita Palackého v Olomouci
* České vysoké učení technické v Praze
* Vysoká škola báňská - Technická univerzita Ostrava
* Akademie výtvarných umění v Praze
* Vysoké učení technické v Brně
* Veterinární a farmaceutická univerzita Brno
* Masarykova univerzita
* Mendelova univerzita v Brně
* Akademie múzických umění v Praze
* Vysoká škola uměleckoprůmyslová v Praze
* Janáčkova akademie múzických umění v Brně
* Univerzita Pardubice
* Vysoká škola chemicko-technologická v Praze
* Česká zemědělská univerzita v Praze
* Technická univerzita v Liberci
* Vysoká škola ekonomická v Praze
* Univerzita Hradec Králové
* Jihočeská univerzita v Českých Budějovicích
* Ostravská univerzita v Ostravě
* Slezská univerzita v Opavě
* Univerzita Jana Evangelisty Purkyně v Ústí nad Labem
* Západočeská univerzita v Plzni
* Univerzita Tomáše Bati ve Zlíně
* Vysoká škola polytechnická Jihlava
* Vysoká škola technická a ekonomická v Českých Budějovicích

## Štátne vysoké školy
* Univerzita obrany v Brně
* Policejní akademie České republiky v Praze

## Súkromné vysoké školy

## Referencie


Kategória:České zoznamy
Kategória:Zoznamy škôl
Kategória:Vysoké školy v Česku
Kúsok zo mňa

***Kúsok zo mňa*** (*Kaderimin Yazıldığı Gün*) je romantický turecký seriál z rokov 20142015, ktorý vyrobila spoločnosť O3 Turkey Medya a vysielala Star TV. Hlavné postavy stvárnili herci Hatice Şendil a Özcan Deniz. Na Slovensku ho vysielala TV Doma od 22. februára 2016 do 29. júna 2016 a v repríze od 10. februára 2020 do 18. júna 2020.

## Obsadenie

## Referencie

## Externé odkazy
* 
* 
* Oficiálna slovenská webstránka
* Kúsok zo mňa na Facebooku 
* Kúsok zo mňa na Facebooku 
* Kúsok zo mňa na Instagrame 
* Kúsok zo mňa na YouTube  

Kategória:Turecké televízne seriály
Kategória:Turecké telenovely
Kategória:Televízne seriály z roku 2014
Ducati

**Ducati** je talianska firma zaoberajúca sa výrobou motocyklov. Založili ju v roku 1926 traja bratia Adriano, Marcello a Bruno Ducati, pričom pôvodne vyrábali elektrónky, kondenzátory a rôzne súčiastky pre rádioprijímače. Motocykle sa tu začali vyrábať až po druhej svetovej vojne.

Motocykle Ducati sú známe predovšetkým desmodromickým rozvodom a svojimi úspechmi na Superbike World Championship (WSBK). V súčasnej dobe firmu vlastní spoločnosť Volkswagen.

## Iné projekty

## Extené odkazy
* ducati.com

Kategória:Výrobcovia motocyklov
Koaličná dočasná vláda

**Koaličná dočasná vláda** (, , skr. **CPA**) bola založená ako prechodná vláda Iraku po invázii do krajiny 20. marca 2003 zo strany Spojených štátov, Spojeného kráľovstva, Austrálie a Poľska ktoré tvorili mnohonárodné (koaličné) sily s cieľom vyhnať Saddáma Husajna.

Citovaním rezolúcie Bezpečnostnej rady Organizácie spojených národov 1483 a zákonov vojny, CPA zverila sama seba ako výkonný, legislatívny a súdny orgán nad irackou vládou od 21. apríla 2003 do jej rozpustenia dňa 28. júna 2004.

## Iné projekty

## Zdroj

Kategória:Dejiny Iraku
Toulouse School of Economics

**Toulouse School of Economics** (TSE) je európska biznis škola nachádzajúca sa v Toulouse. Bola založená v roku 2006 a je jednou z najznámejších ekonomických škôl na svete.

Jej riaditeľ Jean Tirole, je nositeľom Nobelovej ceny z roku 2014.

Po úspešnom štúdiu tu možno získať tituly Bachelor of Science, Master alebo Ph.D..

## Referencie


## Externé odkazy
* Oficiálna stránka
* Stránka absolventov

Kategória:Súkromné vysoké školy vo Francúzsku
Kategória:Toulouse
Vajce

[thumb|Podrobný opis vajca v pozdĺžnom reze:<br />
1. škrupina<br />
2. vonkajšia papierová blana<br />
3. vnútorná papierová blana<br />
4. pútko<br />
5. vonkajší riedky bielok<br />
6. hustý bielok<br />
7. žĺtková blana<br />
8. výživný [žĺtok
9. zárodočný terčík (tvorivý žĺtok + zárodok)
10. tmavý (žltý) žĺtok
11. svetlý žĺtok
12. vnútorný riedky bielok
13. pútko
14. vzduchová komôrka
15. kutikula]]

**Vajce** (mimo biológie aj: **vajíčko**) je vajcová bunka vtákov alebo vajcorodých stavovcov (napr. plazov či vajcorodých cicavcov) spolu s jej ochrannými obalmi. 

Na obrázku vpravo je 8. – 11. vajcová bunka (t. j. vajíčko v zoologickom zmysle), 7. je primárny obal, ostatné čísla (okrem 14. a prípadne okrem 4. a 13.) sú terciárny obal (terciárny obal zahŕňa aj  bielko). 

Vajce vzniká v tele samice z oplodneného vajíčka a obsahuje všetko podstatné na embryonálny vývoj jedinca. Matka kladie jedno alebo viac vajec do vhodného prostredia, kde sa nejaký čas vyvíja samostatne až do vyliahnutia. U vajcoživorodých sa vajce vyvíja v tele matky a mláďatá sa liahnu tesne pred znesením (pôrodom), v jeho priebehu alebo hneď potom. Vzhľad vajec sa líši podľa živočíšneho druhu, ale ich obsah je vždy chránený pevnejším povrchom. Tvrdému a pórovitému povrchu vajca sa hovorí škrupina. Zo zárodočného terčíku sa môže vyvinúť mláďa, ale nemusí, ak je vajce neoplodnené. Zárodočnému terčíku sa hovorí očko alebo zárodok.

## Referencie

## Iné projekty

## Zdroj

Kategória:Biológia